พ่อได้มีอาการ ถ่ายปัสสาวะเป็นสีเหมือนน้ำล้างเนื้อประมาน 2 เดือน เมื่อต้นเดือนตุลาคม จึงไปหา ทำการเอกซเรย์ บอกว่าน่าจะเป็นนิ่วในกระเพาะปัสสาวะ มี3ก้อนอยู่ใกล้ๆกันขนาดเล็กๆจึงนัดทำ CT SCAN เพื่อดูความชัดของก้อนอีกที ต่อมาเมื่อวานผมได้พาพ่อไปหาอีกโรงพยาบาล ทำการตรวจปัสสาวะ พบว่าปัสสาวะของพ่อปกติ(สีของปัสสาวะพ่อกลับมาเป็นปกติประมาณหนึ่งอาทิตย์แล้ว) ทำการล้วงเข้าไปตรวจต่อมลูกหมาก บอกว่าปกดีดิ ก่อนหน้านี้ เดือนสิงหาคมพ่อทำการตรวจสุขภาพ ค่าไตค่าตับดีหมด คือพบอยากทราบว่า ถ้าสมมุติมันเป็นก้อนมะเร็ง ในระยะแรก มักจะมีกี่ก้อน และการทำเอกซเรย์แพทย์สามารถจำแนกได้หรือไม่ ว่าเป็นก้อนนิ่วหรือมะเร็ง แล้วอยากทราบอีกว่า พ่อผมปัสสาสาวะดีขึ้น ไม่มีเลือดแล้ว แปลว่าน่าจะไม่ใช้มะเร็งหรือไม่ เพราะถ้าหากเป็นมะเร็ง ในความคิดผม อาการไม่น่าจะดีขึ้น ปัจจุบันพ่อไม่มีอาการอะไร ปกดี วิ่งได้ กินได้ พ่อผมอายุ 73 ปีึครับ ขอบครับ
สวัสดีค่ะ NAYHRDB,อาการปัสสาวะเป็นเลือด(Hematuria)เป็นอาการที่ปัสสาวะแล้วมีเม็ดเลือดแดงปน ทำให้สีของปัสสาวะเป็นสีชมพู หรือสีแดง หรือสีน้ำตาลเข้มมีสาเหตุได้จาก- การติดเชื้อทางเดินปัสสาวะ เป็นสาเหตุที่พบได้บ่อย แต่มักมีอาการอื่นร่วมด้วย เช่นปวดหรือแสบขณะปัสสาวะถ่ายปัสสาวะบ่อยครั้ง กลั้นปัสสาวะไม่ได้รู้สึกปัสสาวะไม่สุดปวดท้องน้อย เป็นต้น- มีนิ่วในไต หรือนิ่วในกระเพาะปัสสาวะ-โรคไตบางชนิด เช่น ไตอักเสบ (Glomerulonephritis)- มีภาวะเลือดออกผิดปกติ เช่น เกร็ดเลือดต่ำ โรคเกร็ดเลือดทำงานผิดปกติ การใช้ยาละลายลิ่มเลือด- การออกกำลังกายที่ใช้แรงมาก-อวัยวะในทางเดินปัสสาวะได้รับบาดเจ็บ เช่น เกิดอุบัติเหตุหรือบาดเจ็บจากการเล่นกีฬา-เนื้องอกหรือมะเร็งที่ไตหรือกระเพาะปัสสาวะสำหรับการเอ๊กเรย์ธรรมดา มีโอกาสที่จะเห็นก้อนนิ่วในไตและกระเพาะปัสสาวะได้ แต่หากเป็นก้อนมะเร็งในกระเพาะปัสสาวะ มีโอกาสที่จะมองไม่เห็น ดังนั้น จึงอาจต้องตรวจเพิ่มเติมด้วยเอ๊กซเรย์คอมพิวเตอร์ หรือการส่องกล้องตรวจกระเพาะปัสสาวะ ส่วนมะเร็งที่ไต หากมีขนาดใหญ่ การเอ๊กซเรย์ธรรมดาอาจมีโอกาสเห็นได้สำหรับมะเร็งในกระเพาะปัสสาวะนั้น นอกจากจะทำให้มีปัสสาวะปนเลือดแล้ว อาจมีอาการอื่น ๆ อีก เช่น เจ็บหรือแสบขณะปัสสาวะ ปัสสาวะบ่อย กลั้นปัสสาวะไม่อยู่ หรือปัสสาวะไม่ออก ปวดท้องน้อย ปวดหลัง เป็นต้น อย่างไรก็ตาม หากเป็นในระยะแรกๆ อาจไม่มีอาการเหล่านี้ก็ได้มะเร็งกระเพาะปัสสาวะนั้นหากเป็นระยะแรก หรือระยะที่1 อาจไม่เห็นเป็นก้อนเนื้อขึ้นมาชัดเจน มีเพียงเยื่อบุผิวที่จะจะดูหนาและขรุขระมากขึ้น แต่เมื่อลุกลามเป็นมากขึ้น ก็จะเห็นเป็นก้อนในกระเพาะปัสสาวะได้หากพ่อ ไม่มีอาการปัสสาวะผิดปกติแล้ว และไม่มีอาการอื่นๆ ก็น่าจะไม่ใช่มะเร็ง อย่างไรก็ตาม หากเคยมีอาการติดต่อกันนานถึง 2 เดือน แนะนำควรไปตรวจเอ๊กซเรย์คอมพิวเตอร์ตามที่แพทย์นัดค่ะ